Nakon kraće pauze nastavljeno NBA prvenstvo (12/2/03) - 2003-02-12
Dallas Mavericks igrali su u gostima kod Minnesote Timberwolvesa i izgubili s dva koša razlike, L.A.Lakersi pobijedili Denver Nuggetse 
Nakon kraće pauze i revijalne All-Star utakmice, NBA liga nastavlja drugi dio prvenstva. Sinoć je odigrano čak 12 susreta od kojih ćemo izdvojiti samo nekoliko. New Jersey Netsi su izgubili od Orlando Magica rezultatom 83-92. Vodeći strijelac susreta bio je Tracy McGrady iz Orlanda s 32 postignuta koša, 8 skokova i 4 asistencije. Na drugom mjestu je njegov suigrač Darrell Armstrong s 20 koševa. Kod New Jersya prvi po broju koševa bio je Jason Kidd s 19, uz po 8 skokova i 8 asistencija. Dallas Mavericks igrali su u gostima kod Minnesote Timberwolvesa i izgubili s dva koša razlike. Finalni rezultat 100-98 za Minnesotu. Igrač susreta bio je njemački košarkaš Dirk Nowitzki iz sastava Dallasa s 34 koša, a slijedio ga je iz protivničke Minnesote Kevin Garnett, koji je, spomenimo, bio proglašen za najboljeg igrača All-Starr utakmice s 26 koševa. Garnett je u ovom susretu ujedno postigao i najveći broj skokova – 12.